Onsdag formiddag modtog ledelsen i Aalborg DH meldingen om, at Jan Hansen ønsker at fratræde sin stilling som sportschef i Aalborg DH. Det oplyser klubben i en pressemeddelelse. Jan Hansen har været i klubben siden 2006 og fungerede de sidste to år af disse som administrerende direktør. - Det har været en meget svær beslutning at stoppe for der er naturligvis stærke følelser involveret. Men jeg er overbevist om at Aalborg DH er i trygge hænder og opbakningen til klubben er stor. Derfor føler jeg nu, at det er rette tid til at prøve noget nyt. Jeg ønsker intet andet end godt for klubben fremover, siger Jan Hansen i pressemeddelelsen. Stillingen som sportschef er nu blevet overtaget af administrerende direktør, Lars Steffensen.

Opsummering:
Aalborg DH skal have ny sportschef. Jan Hansen oplyser, at han fratræder stillingen.